Corrosion of Conformity

***Corrosion of Conformity*** (, askotan ***C.O.C.*** gisa laburtua) Raleigh (Ipar Carolina) hiriko heavy metal talde estatubatuarra da, 1982an sortua. Beren jardunean zehar hamaika aldaketa izan dituzten arren, Woody Weatherman gitarra-jotzaile nagusia etengabeko kide bakarra da. Weathermanek, Mike Dean baxu-jotzaile sortzaileak, Reed Mullin bateria-jotzaile sortzaileak eta Pepper Keenan kantari eta erritmo-gitarra jotzaileak (1989an gehitu zitzaien) osatutako laukotea "klasikotzat" hartzen da. 2006ko etenaldiaren ondoren, 2010ean itzuli ziren Keenan gabe, *Down*ekin biran eta grabatzen lanpetuta ibili baitzen, baina 2014ko abenduan harekin berriro elkartuko zirela iragarri zuen. Harrezkero, aldaketa gehiago gertatu dira: Mullin 2020an hil ondoren John Green-ek ordezkatu zuen, eta Dean (1987an joan zen lehen aldiz eta 1993an berriro elkartu) 2024an berriz abiatu zen.

Hardcore punk talde gisa hasi ziren, baina geroago heavy metal soinu motelago eta blues kutsukorantz jo zuten. Orain arte, estudioko hamar disko, lau EP, bilduma bat, eta zuzeneko disko bat kaleratu dituzte. Beren lehenengo hiru albumek —*Eye for an Eye* (1984), *Animosity* (1985) eta *Blind* (1991)— *Columbia Records* diskoetxeari arreta eman eta 1993an taldearekin kontratua izenpetu zuen. 1994an kaleratu zuten estudioko laugarren albuma, *Deliverance*: *Billboard 200*ean 155. posturaino igo zen eta *Albatross* eta *Clean My Hurt* arrakastak lortu. 1996an, *Wiseblood* jarraipenak ere arrakasta izan zuen, eta garai hartan Estatu Batuetako zerrendetan taldearen postu gorena izan zen, 104.era iritsi baitzen *Billboard 200*en. *No Cross No Crown* azken diskoa 2018an kaleratu zuten, eta *Billboard 200*ean ehun arrakastatsuenean sartu zen beren lehen diskoa izan, 67. postuan jo baitzuen goia.

## Historia 
### Lehendabiziko urteak, *Eye for an Eye* eta *Animosity* (1982-1988) 
ezkerrera|thumb|*Corrosion of Conformity* hirukote gisa 1986an, Mike Dean kantari nagusi zela.
Raleighen (Ipar Carolina) sortu zuten taldea Mike Dean baxu jotzaile eta kantariak, Woody Weatherman gitarra-jotzaileak, Reed Mullin bateria-jotzaileak eta Benji Shelton kantariak, 1982an. *Black Sabbath*, *Iron Maiden*, *Scorpions*, eta *Judas Priest* bezalako heavy metal taldeen eragina izan zuten, baita *Black Flag*, *Bad Brains*, *Circle Jerks*, *Minor Threat*, *Discharge*, *Germs* eta "D.C.-ko talde zaharrago mordo bat".

*No Core* kasete bilduman zenbait kanta argitaratu zituzten izen bereko zigiluan Ipar Carolinako beste punk talde batzuekin batera 1982an, baita *Why Are We Here?* 7"-ko bilduman ere (1983an), hura ere *No Core* etiketan. Urte hartantxe, Sheltonek taldea utzi zuen eta aurrena Robert Stewart hartu zuten kantatzeko, baina hilabete inguru baino ez zuen iraun; beraz, Eric Eycke hartu zuten Raleighko Colcor taldetik, kantari berria izan zedin. Harekin lehen disko *Eye for an Eye* ("Begi bat begi truk") grabatu zuten.

Hardcore punkera bideratutako hogei kantako hastapen hori —Eycke protagonista duen disko bakarra— 1984an kaleratu zuten hasieran, eta *Caroline Records* diskoetxeak 1989an berrargitaratu gero. Handik gutxira, Eyckek taldea utzi eta *Corrosion of Conformity*k hirukote gisa segitu zuen Dean eta Mullin-ekin kantari-lana partekatuz 1985eko jarraipeneko *Animosity*n, *Metal Blade Records*-en bidez argitaratua *Death Records* zigiluan. Argitaratutakoan harrera ona izan zuen arren eta orain *crossover thrash* generoan disko eragin handiko diskotzat jotzen den arren, *Metal Blade*k ezer gutxi egin zuen hura sustatzeko: horrek Dean 1987an taldea uztera bultzatu zuen.

Simon Bob Sinister hartu zuten Dean ordezkatzeko, carolinar taldekide eta *Death Records*eko zigilukide *Ugly Americans* banandu ondoren. *Technocracy* EPak (1987an kaleratua) *crossover thrash* musikaltasun asaldatua aurkeztu zuen, iraganean agertu zuten ahots estiloa baino garbiagoa zuena. EPa argitaratu zuten *Metal Blade*rekiko kontratu betebeharrak betetzeko. Bobek taldea laster utzi zuen *Ugly Americans*era itzultzeko eta, ondoren, taldea bi urtez geldirik egon zen, besterik jakinarazteke. Mullinek zioenez, *Metal Blade*k taldea *Technocracy* LP bat balitz bezala kobratu zienez, "[taldeak] kontrol handia galdu zuen, ikusmena galdu genuen [eta] gure pista galdu genuen. Bukatuta geunden".

### *Blind*, *Deliverance* eta *Wiseblood* (1989-1998) 
1989an, Weatherman eta Reedek taldea eraberritu eta beste kantari baten bila hasi ziren, baita *Flipside Fanzine*an iragarki bat jarri ere, "James Hetfield edo Ozzy Osbourneren" antzeko kantari bat aurkitu nahian, beren metal soinu berriaren modukoa. Karl Agell ahotsetan hartu zuten, Phil Swisher baxuan eta Pepper Keenan bigarren gitarria-jotzaile gisa. Denbora horren inguruan, *Caroline Records*ek Mike Dean kantaria agertzen zuten kanta zahar batzuk atera zituen *Six Songs with Mike Singing* izen egokiko EPan. *Snake Nation*en ere parte hartu zuen Deanek.

Talde berriak 1991ko *Blind* diska kaleratu zuen: arreta nagusia jaso zuen haien lehen diskoa izan zen. *Vote with a Bullet* kantaren bideoklipak (albumean Keenan ahotsetan zuen bakarra) aireratu zuten MTVez eta albumak *Billboard Heatseekers*en kartaren arrakasta sekulakoa izan zen 1992ko hasieran. 2011n, albumak 250.000 kopia baino gehiago saldu zituen Estatu Batuetan.

1993an, Agell eta Swisher kantariek taldea utzi eta *Leadfoot* taldea sortu zuten, Dean itzuli zen eta Keenanek ahots nagusiak hartu zituen.

Taldea *Relativity*rako beren hurrengo *Deliverance* diskorako hasi zen lanean. Denbora hartan, ordea, albumerako saioko demoek *Columbia Records*en eskuetara iritsi ziren: ondoren, zigilu horrek taldearen kontratua *Relativity* diskoetxeari erostea eskaini zuen, baina zigiluak uko egin zionean, *Sony/Columbia*k *Relativity* erosi, banaketa-zigilu bihurtu eta taldearen kontratua *Columbia*ra igaro zuen.

*Deliverance*rekin, *stoner rock* eta *southern rock*eko eraginak ere txertatu zitzaizkien, hurrengo diskoetan ere ageri zirenak. 1994an, *Big Trouble* beren kanta *Clerks* filmaren soinu bandan agertu zen. *Clean My Hurt* kanta *Tekken: The Motion Picture* *anime* filmean azaldu zen. 

*Deliverance* diskorik salduena izan zuten, batez ere, *Albatross* eta *Clean My Hurt* singleak rock irratian *Top 20*ko arrakastak bilakatu zirelako eta diskoak ia lau hilabete eman zituen *Billboard 200*ean, 155. postuan goia jo baitzuen. *Heatseekers*en zerrendetan, goia bosgarren postuan jo zuen eta ia urtebete iraun zuen zerrenda jakin horretan.  

*Wiseblood* 1996ko urrian kaleratu zuten. *Drowning in a Daydream* kantarekin *Top 30*eko irrati arrakastatsua eta *Metallica*rekin mundu osoan bira bat egin arren, albumak ez zuen aurreko diskoak ezarritako salmentarik parekatzerik lortu, 2002rako 140.000 kopia baino gehiago saldu arren. Kanta hura Grammy sarietan izendatu zuten 1998an, *Metal Performance Onen*erako.

### ''America's Volume Dealer* eta *In the Arms of God* (1999-2006) 
thumb|Taldea, 2005ean
*Wiseblood* kaleratu eta handik gutxira, *Columbia*k *Corrosion of Conformity* bazter utzi zuen, eta gero *Sanctuary Records*era jo zuten. Zigilu berri horrekin, beren lehen albuma atera zuten *America's Volume Dealer*, 2000ko irailean. *Wiseblood* baino porrot komertzial handiagoa izan zen, ez baitzuen ezta *Billboard 200*an sartzea ere lortu. Hala ere, *Congratulations Song* singleak beste *Top 30* eko kanta arrakastatu bat eman egin zien. Ez zen albumaren bideorik egin. 2001ean, Mullinek taldea utzi zuen. Hurrengo urteetan, bateria-jotzaile batzuekin lan egin zuten: Jimmy Bower (*Eyehategod*ekoa), Merritt Partridge perkusio irakasle raleightarra, Stanton Moore (*Galactic* taldekoa) eta Jason Patterson (*Reed*-eko bateria-teknikari ohia, aurretik raleightar *Cry of Love* rock taldean bateria jotzen zuena).

2005eko apirilean, *In the Arms of God* kaleratu zuten, kritikak biziki txalotu zuena. Aurrekoak baino arrakasta askoz handiagoa izan zuen, 108. postuan debutatu baitzuen *Billboard 200*ean eta baita *Heatseekers* zerrendan ere, irrati bakar batek ere jo gabe lortu ere. *Stonebreaker* kantaren bideoklipa egin eta *MTV2*ko *Headbanger's Ball* berpiztu berrian aireratu zuten. Taldeak urte osoa Estatu Batuetan eta Kanadan zehar eman zuen. *Motörhead* eta *Disturbed* taldeen kortzertuak ireki zituzten eta kontzertuetako talde nagusiak izan ziren halaber, *Crowbar*, *Fu Manchu*, *Alabama Thunderpussy* eta *Danko Jones*ekin. 2005eko irail-urrian Europan zehar bira bat egitekoa, zen baina ondoren bertan behera geratu zen, Katrina urakanak Keenanen jaioterria, New Orleans, suntsitu ondoren. 2006ko urtarrilean hasi zen Erresuma Batuko bira bat *Clutch*ekin batera.

### Bigarren etenaldia (2006-2010) 
2006tik 2010eko ekainera arte etenaldia egin zuten, eta Pepperrek, berriz, *Down*ekin grabatu eta bira egin zuen. 2009ko martxotik 2010eko ekainera, Karl Agell eta Reed Mullin noizbehinka aritu ziren Jerry Barrett, Scott Little, eta Jason Browning-ekin (Browning-en ordez azkenean TR Gwynne sartu zen) *COC-Blind* moduan, *Blind* albumean. Reed Mullinek eta Mike Deanek, Jason Browningekin batera, *Righteous Fool* izeneko talde berri batean ere bira egin zuten, eta *Southern Lord Records* diskoetxearen bidez  izenburu bereko EP bat argitaratu dute.

### *Animosity*ko taldekideekiko berrelkarketa, *Corrosion of Conformity* eta *IX* (2010-2014) 
ezkerrera|thumb|*Animosity* diskoaren garaiko taldea, 2010ean
2010eko maiatzaren 12an, *Blabbermouth.net* jakinarazi zuen taldearen *Animosity*ko taldekideak berriro elkartzekoak zirela eta beste album bat egitako lanean ari zirela. Abuztuaren hasierako emanaldi batzuk prestatzen ari ziren Mendebaldeko Kostalderako, nahiz eta oraindik ofizialki iragarri gabe zeuden. 2010eko maiatzaren 15ean *Corrosion of Conformity*ren webgune ofizialean argitaratutako mezu baten arabera, Pepperrek, ordea, ez zuen taldea ofizialki utzi.

Pepper bere taldekideekin oholtzaren gainean elkartu zen 2011ko ekainaren 17an, *Hellfest*-en (Clisson, Frantzia) *Vote with a Bullet* jotzeko, baita 2011ko ekainaren 19an ere, Bilbon, Euskal Herrian: hor, *Señor Limpio*-n ere elkarrekin aritu ziren. Pepperrek adierazi zuen etorkizun hurbilean *Deliverance*ren itxurako materialen lan egiteko gogoz zeudela. Taldeak 2012ko otsailaren 28an kaleratu zuen bere estudioko zortzigarren albuma, *Corrosion of Conformity* izenekoa, *Candlelight Records* diskoetxearen bidez.

2012ko irailean, taldeak estudioko hiru argazki paratu zituen Facebooken, *Megalodon* izeneko bost kantako EP batean lanean ari zirela adieraziz, Mike Schaefer eta John Custerrekin. EP osoa *Scion A/V* bidez deskarga digitalerako kaleratu zen 2012ko azaroaren 14an.

2013ko urtarrilerako, material berria idazten hasi ziren bere bederatzigarren estudio-albumerako, *IX*, 2014ko uztailaren 1ean argitaratu zena. 

### Berrelkarketa Pepper Keenan-ekin eta *No Cross No Crown* (2014-2019) 
thumb|Pepper Keenan, 2018an
2014ko irailean *Heavy Blog Is Heavy* taldearekin egindako elkarrizketa batean, Reed Mullin bateria-jotzaileak baieztatu zuen *Corrosion of Conformity* Pepper Keenan gitarra-jotzaile-kantariarekin bilduko zela 2015ean disko berri bat grabatzeko eta, ondoren, bira bat egiteko. 2015eko urtarrilean disko berrian lanean hasteko asmoa zuten.

2015eko urtarrilaren 14an, sei eguneko Erresuma Batuko bira iragarri zuen, martxoan egin zena eta 14 urtean *Deliverance*ko taldekideekin egin zuten lehen bira izan zena, baita bederatzi urtean Keenanekin egin zuten lehena ere. Pepper Keenan, Woody Weatherman, Mike Dean eta Reed Mullinen *Deliverance*ko garaiko taldekide berriz elkartuekin egin zuen lehen kontzertua, 2015eko martxoaren 7an, Manchesterren (Erresuma Batua). 2015eko uztailaren 28an iragarri zuten AEBetako lehen bira, berrelkartutako taldekideekin, *Clutch*i lagunduz.

2016ko ekainaren 6an, Reed Mullin bateria-jotzailea joatekoa zela iragarri zuten, alkoholarekiko mendekotasuna zuen borroka luze baten ondoren eta, horren ondorioz, konbultsio bat izan zen Edmontonen (Kanada) *Lamb of God* and *Clutch*ekin egindako biran eman zuten kontzertuaren aurretik. Mullin ekainaren 8an itzuli zen biran bateriara.

2017ko azaroaren 10ean, hamargarren estudioko album *No Cross No Crown* 2018ko urtarrilaren 12an kaleratuko zela iragarri zuten. Diskoko *Cast the First Stone* single nagusia egun berean estreinatu zen.

### Reed Mullin-en heriotza, Mike Dean-en bigarren irteera eta disko berria (2020-egun) 
Mullin 2020ko urtarrilaren 27an hil zen. Haren ordezkoa berehala iragarri zen Manchesterreko (Ingalaterra) John Green izanen zela: aurretik taldearen *roadie* gisa lan egin zuen eta 2019an ikuskizun ugaritan ordezko gisa ibili.

Aspaldiko baxu-jotzaile Mike Deanek 2024ko irailaren 20an iragarri zuen taldetik bigarren aldiz irtengo zela, Mullin hil ondoren aurrera egiteko zailtasunak aipatuz eta faktore gisa gainerako taldekideengandik "ehunka kilometrora" bizitzea.

2025eko abuztuaren 16an taldeak disko bikoitza grabatzen amaitu zuela iragarri zuen eta 2026ko hasieran kaleratzeko asmoa dute, gitarra pista batzuk Barry Gibbek Miamin duen estudio pribatuan eta Stanton Moore-k bateria jotzen diharduela.

## Lankidetzak eta bestelako proiektuak 
Beste artista batzuekin ere elkarlanean jardun dute: *Metallica*ko James Hetfieldek ahotsak jarri zituen *Wiseblood* diskoko *Man or Ash* kantan; *The Allman Brothers Band* eta *Gov't Mule* taldeetako Warren Haynesek *slide* gitarra jo zuen *Stare Too Long*en, *America's Volume Dealer* diskoan; eta *Galactic*eko Stanton Moore-k bateria jo zuen *In the Arms of God* diskoan.

*Corrosion of Conformity*ko kideek ere parte hartu dute kolaborazioetan: Keenanek gitarra jotzen du *Down* metal supertaldearekin, eta Dean-ek ahotsa jarri zuen *Access Babylon* izeneko kanta batean, Dave Grohlen *Probot* proiektuan. Pepper *Metallica*ren 1998ko *Garage Inc*. albumean ere agertu zen, gitarra jotzen eta *Lynyrd Skynyrd* taldearen *Tuesday's Gone* kantaren bigarren ahapaldia kantatzen. *Some Kind of Monste*r dokumentalean ageri da, *Metallica*ko Jason Newsted-en ordezkoa izateko entzunaldian.

## Taldekideak 
**Egungoak**

* Woody Weatherman – gitarra nagusia, koruak (1982–gaur egun)
* Pepper Keenan – gitarra erritmikoa, ahots nagusia (1989–2006, 2015–gaur egun), koruak (1989–1993)
* Stanton Moore – bateria (2003–2005, 2024–gaur egun)
* Bobby Landgraf – baxua (2024–gaur egun)

## Diskografia 
###  Estudioko albumak 
### Zuzeneko albumak 
### EPak 
### Bilduma albumak 
### Singleak 
### Musika-bideoak 
* *Vote with a Bullet* (1992)
* *Dance of the Dead* (1992)
* *Albatross* (1994)
* *Clean My Wounds* (1994)
* *Drowning in a Daydream* (1996)
* *Stone Breaker* (2005)
* *The Moneychangers* (2012)
* *Psychic Vampire* (2012)
* *Feed on* (2012)
* *Cast the First Stone* (2017)
* *Wolf Named Crow* (2017)
* *The Luddite* (2018)

### Bildumetako agerpenak 
* *No Core* kasetea (1982, No Core)
* *We Are We Here?* 7"-a (1983, No Core Records, "Poison Planet", "Indifferent", "Too Cool")
* *Empty Skulls* kasetea (1984, Fartblossom Enterprises, "Poison Planet", "Eye for an Eye")
* *Cleanse the Bacteria* LPa (1985, Pusmort Records, "Kiss of Death")
* *Thrasher Skate Rock Vol. 3* LPa (1986, Thrasher/High Speek Records, "What", "Not for Me", "Citizen")
* *Empty Skulls Vol. 2* LPa (1986, Fartblossom Records, "Center of the World", "Eye for an Eye", "Negative Outlook")
* *Complete Death* LPa (1986, Death Records, "Galera hitzengatik")
* *Life is a Joke Vol. 2* LPa (1986, Weird System Records, "Eye for an Eye")
* *Flipside Vinyl Fanzine Vol. 3* LPa (1987, Gasatanka Records, "Intervention")
* *Rat Music for Rat People 3* LPa (1987, CD Presents Records, "Bound")
* *Clerks* LPko soinu banda (1994, Columbia Records, "Big Problems")
* *Nativity in Black: A Tribute to Black Sabbath* LPa (1994, Columbia Records, "Lord of This World")
* *UMPF* LPa (1995, "Clean My Wounds")
* *It's Our Universe (It's Your Music)* LPa (1995, Sony Music Special Products, "Clean My Wounds")
* *Duke Nukem: Music to Score By* LPa (1999, RED Interactive, "Land of the Free Disease")
* *Xtreme Rock: Music That Changed Our Lives* LPa (1999, RED Distribution, "Land of the Free Disease")
* *Motorcycle Mania 3* CDa (2004, Artist Direct BMG, "Thirteen Angels")
* *High Volume - The Stoner Rock Collection* (2004, High Times/Caroline, "It Is That Way (demoa)")

## Erreferentziak 
## Kanpo estekak 
* Web-orri ofiziala
* *Corrosion of Conformity* *AllMusic*-en 
* *Corrosion of Conformity*ren diskografia *Discogs''-en